એક વ્યક્તિના વર્ચસ્વના કારણે અંટશ પડી હોવાનું પણ ખોડલધામની ઓફિસે ચર્ચાતું હતું. બીજી બાજુ પ્રમુખ પરેશ ગજેરાએ જણાવ્યું હતું કે, નરેશભાઇએ રાજીનામું નથી આપ્યું અને તેઓ હજુ ચેરમેન પદે યથાવત્ જ છે. રાજીનામું આપવું હોય તો બોર્ડની મિટિંગમાં આપવાનું થાય છે અને બોર્ડ જ રાજીનામું સ્વીકારવું કે ન સ્વીકારવું તેનો નિર્ણય કરે છે. નરેશભાઇ પટેલે બોર્ડની મિટિંગને બદલે મીડિયા સમક્ષ રાજીનામું આપવાની જાહેરાત કરી હતી. આથી દબાણની રાજનીતિ હોવાનું પણ ચર્ચામાં હતું.